Kristin Skaare

Kristin Skaare (født 20. juni 1965) er en norsk musiker, arrangør, komponist, sanger og produsent.

Bakgrunn 
Skaare er først og fremst pianist men spiller også trekkspill, mandolinette, zither, indisk harmonium, wurlitzer, synth, trøorgel, gitar  m.m. Hun var den første kvinnelige, norske instrumentalisten (piano) på Jazz-linja ved institutt for musikkvitenskap, Universitetet i Oslo. Skaare  har medvirket som musiker/arrangør på et stort antall innspillinger i inn- og utland, deriblant 10 nominasjoner til Spellemannprisen, hvorav 4 Spellemannspriser og har samarbeidet med en lang rekke norske og utenlandske artister, blant annet Kari Bremnes, Anne Grete Preus, Rick Danko (The Band), James Burton (Elvis),  Björn Afzelius, Tom Pacheco, Dr. L. Subramaniam (India), Madras Percussion Ensemble, Alberto Podestá, Herborg Kråkevik, OlaBremnes, Young Neils, Susanne Lundeng, Jonas Fjeld, Vamp, Lisa Dillan, Annbjørg Lien, Sondre Bratland og Hallvard Bjørgum.

Kristin Skaare har  også hatt oppdrag som skuespiller og komponist (Forestillingen Mellom dynetrekk og lakenskrekk sett av 80 000 barn, i regi av Rikskonsertene (1998-2000), Spegling (2007)i regi av Teater Ibsen).

Hun har vært kapellmester for en rekke forestillinger, bl.a KOM og NÅ på Nationaltheatret, og de senere årene hatt utvidet virksomhet som komponist. Hun har utgitt platene VAR (Grammofon, 2008), ER (Kirkelig Kulturverksted 2013), levert flere bestillingsverk, blant annet ER på Vossajazz 2013 for stor besetning, bestillingsverk til Harstad Kulturhus; De tusen gleders by i samarbeid med Bård Borch Michalsen og Trym Ivar Bergsmo, og en omfattende produksjon av musikkverk til Gyldendal Forlags web-satsing for barn, salaby.no. Salaby.no har mottatt en rekke internasjonale priser, bl.a: «Early childhood education» under Best European Learning Materials Awards i Frankfurt 2016 for Sirkushagen med Skaares komposisjon.

Igangsetter av prosjektet KILDE - musikkmeditasjon i Oslo Domkirke, Frogner kirke. Østre Aker kirke og Heggedal kirke. Trosuavhengig prosjekt med kontemplativ musikk, startet i 2016.

Kristin Skaare Trio består av Kristin Skaare (flygel, div. instr.), Gjermund Silset (bass) og Erland Dahlen (trommer/perkusjon).

Kristin Skaare har mottatt VGs musikkpris (1992), Fond for utøvende kunstneres Gammleng-prisen (1994), Kunstnerforeningens Blomstipend 2008, Kardemommeprisen 2013 som komponist fra NOPA (Norsk forening for komponister og tekstforfattere).

Diskografi 
 Amoraroma (1999)
 Lille Messias (2005), med Åsne Valland Nordli
 Fodne ho svara stilt (2008), med Benedicte Maurseth, Åsne Valland Nordli & Berit Opheim
 Var (2008)
 Er (2013)
Singler
 Sommer (2013)

Deltar på 

 A Full Moon In March: Love's Loveliness (1990)
 The Gutta: Stjerner i en kjeller (1991)
 Danko/Fjeld/Andersen: Danko Fjeld Andersen (1991) Vinner av Spellemannpris
 Kari Bremnes: Spor (1991) Vinner av Spellemannpris
 Steinar Albrigtsen: I Just Wanna Fall In Love/Brown Eyed Girl (1992)
 Eriksen: Two Blue (1992) Vinner av Spellemannpris
 Steinar Albrigtsen: Bound to Wander (1993) Nominert til Spellemannpris
 Reidar Larsen: Boogie Bastard (1992)
 Vazelina Bilopphøggers: 11 år uten kvinnfolk (1992)
 Kari, Ola & Lars Bremnes: Ord fra en fjord (1992)
 Åge Aleksandersen-hyllest: Æ (1992) Nominert til Spellemannpris
 Vamp: Godmorgen, søster (1993) Vinner av Spellemannpris
 Ola Bremnes & Karl Erik Harr: Draugen (1993)
 Ola Bremnes & Karl Erik Harr: Der trollbåra bryt (1993)
 Jonas Fjeld: Texas Jensen (1993)
 Lillebjørn Nilsen: Nære Nilsen (1993)
 Steinar Albrigtsen & Tom Pacheco: Big Storm Comin (1993)
 Morten Arnesen: Glød (1993)
 Vazelina Bilopphøggers: Rock-A-Doodle (1994)
 Vamp: Horisonter (1994)
 Danko/Fjeld/Andersen: Ridin' on the Blinds (1994)
 Kari Bremnes: Gåte ved Gåte (1994) Nominert til Spellemannpris to kategorier
 Susanne Lundeng: Drag (1994)
 Vazelina Bilopphøggers: Gammel Oppland (1994)
 Kari Bremnes: Erindring (1995)
 Ravn: Munn mot munn (1995)
 Susana Peña: Sentimento (1995)
 Musikkmagasinet Ballade: Tradisjonen tro? (1995)
 Ravn: Rød ravn i en blå by (1995)
 Karl Seglem & Reidar Skår: Tya – Frå Bor til Bytes (1997)
 Steinar Albrigtsen: Now and Then (1998)
 Vamp: Ei med alt (1999)
 Jonas Fjeld: Beste (1999)
 Jonas Fjeld: Voice on the Water (1999)
 Streif: Trollfugl (2000)
 Kristin Reitan: Julesalmer (2000)
 Danko/Fjeld/Andersen: One More Shot (2001)
 Elisabeth Andreassen: Kjærlighetsviser (2001)
 Clausen + Wille: FRI (2003)
 Ola Bremnes: Livstegn (2004) Nominert til Spellemannpris
 Asgeir Borgemoen: Turbo compressor noz injection (2004)
 Vazelina Bilopphøggers: Bedre hell' all medisin! (2005)
 Frank Aleksandersen: Uhørt (2005)
 Pål Bråtelund: For the Record (2006)
 Morten Lorentzen: Steiner fra mitt hjerte (2006)
 Ola Bremnes: Gudene vet (2006) Nominert til Spellemannpris
 Streif: Nordic Winter (2006)
 Karen Anne Buljo: Ábifruvvá (2006)
 Eliksir: Earthly Things (2007)
 Onkel Tuka: Hotell Hellman (2008)
 Clausen + Wille: Glasstanker (2008)
 Erik Flaa: Still That Bird is Singing (2008)
 Eriksen: De aller beste (2009)
 Amund Enger: Håp (2010)
 Kari Bremnes: Fantastisk allerede (2010)
 Ola Bremnes: Hav av tid (2010)
 Lillebjørn Nilsen: Stilleste gutt på sovesal 1 (2010)
 Nina Bendiksen: Sørover (2011)
 Marek Niedźwiecki: Smooth Jazz Cafe 11 (2011)
 Vamp: To me alt (2012)
 Jonas Fjeld: De beste – 60 år i livet – 40 år på veien (2012)
 Ola Bremnes: I det blå (2013)
 Arne Olav L. Hageberg: Råoljekjærleik (2013)
 Ola Bremnes: Molo (2015)
 Eric Andersen: The Essential Eric Andersen (2018)

Referanser

Eksterne lenker 
 
 Skaare på Rockpedia 

Norske sangere
Norske pianister
Fødsler i 1965